வ. பொன்னம்பலம்
{{தகவற்சட்டம் நபர்
 |name = வி. பொன்னம்பலம்
 |image = V. Ponnambalam.jpg
 |imagesize = 150px
 |caption = 
 |birth_name = 
 |birth_date ={{birth date|df=yes|1930|12|18}}
 |birth_place = [[அளவெட்டி]], [[யாழ்ப்பாணம்]]
 |death_date = {{Death date and age|1994|3|5|1930|12|18}}
 |death_place = [[ரொறன்ரோ]], [[கனடா]]
 |death_cause =
 |resting_place =
 |resting_place_coordinates =
 |residence = 
 |nationality = [[இலங்கைத் தமிழர்]]
 |other_names =
 |known_for = பொதுவுடமைவாதி
 |education =
 |employer =
 | occupation = ஆசிரியர், அரசியல்வாதி
 | religion= 
 | spouse= பூரணம் கணபதிப்பிள்ளை (இ. 1974), புவனேசுவரி நாகரெத்தினம் 
 |children=
 |parents=வல்லிபுரம்,&lt;br&gt;பொன்னம்மா
 |relatives=
 |signature =
 |}}
 '''வி. பி.''' என்று அழைக்கப்படும் '''வ. பொன்னம்பலம்''' (டிசம்பர் 18, 1930 - மார்ச் 5, 1994) [[இலங்கை]] அரசியல்வாதியும், பொதுவுடமைவாதியும்,&lt;ref&gt;{{cite news|title=Communists find common ground in the North|url=http://www.ceylontoday.lk/69-37090-news-detail-communists-find-common-ground-in-the-north.html|newspaper=சிலோன் டுடே|date=9 யூலை 2013|access-date=2014-01-02|archivedate=2015-09-23|archiveurl=https://web.archive.org/web/20150923224346/http://www.ceylontoday.lk/69-37090-news-detail-communists-find-common-ground-in-the-north.html|url-status=dead}}&lt;/ref&gt; ஆசிரியரும் ஆவார். இவர் [[இலங்கை கம்யூனிஸ்ட் கட்சி]]யின் [[யாழ்ப்பாண மாவட்டம்|யாழ்ப்பாண மாவட்டத்துக்கான]] செயலராகப் பணியாற்றியவர்.&lt;ref&gt;{{cite book|last=Sri Kantha|first=Sachi|title=The Pirabaharan Phenomenon|url=https://tamilnation.org/forum/sachisrikantha/vp/vp13.htm|chapter=Part 13}}&lt;/ref&gt;
 
 ==வாழ்க்கைக் குறிப்பு==
 [[யாழ்ப்பாணம் மாவட்டம்]], [[அளவெட்டி]] என்ற ஊரில் வல்லிபுரம், பொன்னம்மா ஆகியோருக்குப் பிறந்தவர் பொன்னம்பலம்.&lt;ref name=Arumugam&gt;{{cite book|last=Arumugam|first=S.|title=Dictionary of Biography of the Tamils of Ceylon|url=http://www.noolaham.org/wiki/index.php?title=Dictionary_of_Biography_of_the_Tamils_of_Ceylon|year=1997|page=142}}&lt;/ref&gt; ஆரம்பக் கல்வியை [[குருநாகல்|குருநாகலில்]] உள்ள திருக்குடும்பக் கன்னியர் மடப் பாடசாலையிலும், பின்னர் [[அளவெட்டி அருணோதயக் கல்லூரி|அளவெட்டி அருணோதயக் கல்லூரியில்]] 8 ஆம் வகுப்பு வரையும் கற்றார். பின்னர் [[சுன்னாகம்]] [[ஸ்கந்தவரோதயா கல்லூரி|ஸ்கந்தவரோதயா கல்லூரியில்]] சேர்ந்து உயர்தரத்தைப் படித்தார். இவருக்கு வயதில் மூத்தவரும் நண்பருமான [[அளவெட்டி]]யைச் சேர்ந்த விஜயரெத்தினம், மற்றும் ஆசிரியர் என். எஸ். கந்தையா போன்றோரின் [[இடதுசாரி]]ச் சிந்தனைகளால் கவரப்பட்டார்.&lt;ref name=ponmalar&gt;[http://www.alaveddy.ch/?p=71 வி. பொன்னம்பலம்] {{Webarchive|url=https://web.archive.org/web/20140102194833/http://www.alaveddy.ch/?p=71 |date=2014-01-02 }}, பொன்மலர் 1994&lt;/ref&gt;
 
 [[1947]] இல் பட்டப்படிப்பை மேற்கொள்ள [[சென்னை கிருத்துவக் கல்லூரி|சென்னை கிறித்தவக் கல்லூரி]]யில் சேர்ந்தார். [[சென்னை]]யில் படித்துக் கொண்டிருந்த போது [[இந்திய கம்யூனிஸ்ட் கட்சி]]யுடன் தன்னை இணைத்துக் கொண்டார். 1949 இல் சென்னை கிறிஸ்தவக் கல்லூரித் தமிழ்ப் பேரவைத் தலைவராகத் தெரிவு செய்யப்பட்டார்.&lt;ref name=ponmalar/&gt;
 
 ==ஆசிரியப் பணி==
 பட்டப்படிப்பை முடித்துக் கொண்டு இலங்கை திரும்பிய பொன்னம்பலம் [[இலங்கை கம்யூனிஸ்ட் கட்சி]]யில் சேர்ந்தார். 1951 ஆம் ஆண்டில் சுன்னாகம் ஸ்கந்தவரோதயக் கல்லூரியிலும் பின்னர் 1963 இல் இராமநாதன் மகளிர் கல்லூரியிலும் ஆசிரியராகப் பணியாற்றினார். 1966 இல் [[முள்ளியவளை]] வித்தியானந்தாக் கல்லூரி அதிபராகப் பணியேற்றார்.&lt;ref name=TT0394&gt;{{cite journal|title=Obituaries|journal=Tamil Times|date=15 March 1994|volume=XIII|issue=3|page=30|url=http://www.noolaham.org/wiki/index.php?title=Tamil_Times_1994.03|issn=0266-4488|access-date=2 ஜனவரி 2014|archive-date=2 ஜனவரி 2014|archive-url=https://web.archive.org/web/20140102192416/http://www.noolaham.org/wiki/index.php?title=Tamil_Times_1994.03|url-status=dead}}&lt;/ref&gt;  பின்னர் 1968 இல் ஸ்கந்தவரோதயக் கல்லூரியில் மீண்டும் ஆசிரியராக இணைந்தார். ஒரு சில மாதங்களில் ஆசிரிய சேவையிலிருந்து ஓய்வு பெற்று முழுநேர அரசியல்வாதியானார். பின்னர் 1973 இல் கொக்குவில் தொழில்நுட்பக் கல்லூரியின் பகுதி நேர விரிவுரையாளராக நியமனம் பெற்றார்.&lt;ref name=ponmalar/&gt;
 
 1956 ஆம் ஆண்டில் [[காரைநகர்|காரைநகரை]]ச் சேர்ந்த பூரணம் (கணபதிப்பிள்ளை) என்பாரைத் திருமணம் செய்தார். இவர்களுக்கு மாவலிராஜன், நமுனகுலன் என்ற இரு புதல்வர்கள். மனைவி 1974 இல் இறந்ததை அடுத்து 1975 இல் முள்ளானையைச் சேர்ந்த புவனேஸ்வரி நாகரெத்தினம் என்பவரை மறுமணம் செய்து கொண்டார். இவர்களுக்கு செஞ்சுடர் என்ற புதல்வி உள்ளார்.&lt;ref name=Arumugam/&gt;
 
 ==தேர்தலில் போட்டி==
 1952 இல் [[மல்லாகம்]] கிராம சபை உறுப்பினராகப் போட்டியின்றித் தெரிவு செய்யப்பட்டார். 1958 இல் [[சோவியத்|சோவியத் ஒன்றியத்தில்]] இடம்பெற்ற பன்னாட்டு வாலிபர் மாநாட்டில் இலங்கைப் பிரதிநிதியாகக் கலந்து கொண்டார். [[இலங்கை நாடாளுமன்றத் தேர்தல், 1956|1956 தேர்தலில்]] [[காங்கேசன்துறை தேர்தல் தொகுதி|காங்கேசன்துறைத் தொகுதி]]யில் கம்யூனிஸ்ட் கட்சி சார்பில் முதல் தடவையாக தந்தை [[சா. ஜே. வே. செல்வநாயகம்|செல்வநாயகம்]], [[சு. நடேசபிள்ளை]] ஆகியோரை எதிர்த்துப் போட்டியிட்டு 4313 வாக்குகளைப் பெற்றுத் தோல்வியடைந்தார்.&lt;ref&gt;{{cite web|url=http://www.slelections.gov.lk/pdf/Results_1956%20GENERAL%20ELECTION.PDF|title=Result of Parliamentary General Election 1956|publisher=இலங்கைத் தேர்தல் திணைக்களம்|access-date=2014-01-02|archive-date=2015-09-24|archive-url=https://web.archive.org/web/20150924115606/http://www.slelections.gov.lk/pdf/Results_1956%20GENERAL%20ELECTION.PDF|url-status=dead}}&lt;/ref&gt;
 
 1959 ஆம் ஆண்டில் காங்கேசன்துறைத் தொகுதியில் தோழர் [[கே. ஏ. சுப்பிரமணியம்|கே. ஏ. சுப்பிரமணியத்துடன்]] இணைந்து கம்யூனிஸ்ட் கட்சிக் கிளைகளை கிராமம் தோறும் நிறுவினார். இப்பணியைத் தொடர்ந்து கட்சிக் காரியாலயமும் படிப்பகமும் சுன்னாகத்தில் திறக்கப்பட்டன.
 
 [[இலங்கை நாடாளுமன்றத் தேர்தல், மார்ச் 1960|1960 மார்ச் பொதுத் தேர்தலில்]] [[உடுவில் தேர்தல் தொகுதி|உடுவில் தொகுதியில்]] கம்யூனிஸ்ட் கட்சி வேட்பாளராகப் போட்டியிட்டுத் தோல்வியடைந்தார்.&lt;ref&gt;{{cite web|url=http://www.slelections.gov.lk/pdf/Results_1960_03_19%20GENERAL%20ELECTION.PDF|title=Result of Parliamentary General Election 1960-03-19|publisher=இலங்கைத் தேர்தல் திணைக்களம்|access-date=2014-01-02|archive-date=2009-12-09|archive-url=https://web.archive.org/web/20091209231748/http://www.slelections.gov.lk/pdf/Results_1960_03_19%20GENERAL%20ELECTION.PDF|url-status=dead}}&lt;/ref&gt;
 
 1963 ஆம் ஆண்டில் யாழ்ப்பாண நகரசபை மண்டபத்தில் நடைபெற்ற கம்யூனிஸ்ட் கட்சியின் யாழ் மாவட்ட மகாநாட்டில் மாவட்ட செயலாளராக வி. பொன்னம்பலம் போட்டியின்றித் தெரிவு செய்யப்பட்டார். 1964 ஆம் ஆண்டில் கம்யூனிஸ்ட் கட்சி சோவியத் சார்பு, சீனச் சார்பு என இரண்டாகப் பிரிந்தது. பொன்னம்பலம் சோவியத் சார்பு அணியுடன் சேர்ந்தார்.
 
 [[இலங்கை நாடாளுமன்றத் தேர்தல், 1970|1970 நாடாளுமன்றத் தேர்தலில்]] காங்கேசன்துறைத் தொகுதியில் ஐக்கிய முன்னனி வேட்பாளராகப் போட்டியிட்டு 8.164 வாக்குகளைப் பெற்று தந்தை செல்வநாயகத்திற்கு அடுத்தபடியாக இரண்டாவதாக வந்து தோற்றார். தேசிய இனப் பிரச்சனைக்கான தீர்வாக கம்யூனிஸ்ட் கட்சியின் மத்திய குழுவின் பீட்டர் கெனமனின் ஒப்புதல் பெற்ற ஐந்து அம்சத்திட்டத்தை தனது தேர்தல் உறுதிமொழியாகக் கொண்டு அதனை கைநூலாக வெளியிட்டு 1975 இல் காங்கேசன்துறைத் தொகுதியில் நடந்த இடைத்தேர்தலில் போட்டியிட்டார். ஆனாலும், 9,457 வாக்குகளைப் பெற்றுத் தோல்வியடைந்தார்.
 
 ==செந்தமிழர் இயக்கம்==
 1976 ஆம் ஆண்டில் பீற்றர் கெனமனால் அளிக்கப்பட்ட உறுதிமொழி கைவிடப்பட்டதையடுத்து கம்யூனிஸ்ட் கட்சியின் வடக்குக் கிளை தமிழ் மக்களின் சுயநிர்ணய உரிமையை அங்கீகரிக்கும் படி மத்திய குழுவுக்கு பரிந்துரை செய்தது. ஆனாலும், கட்சியின் மற்றுமொரு முக்கிய உறுப்பினரான தோழர் வைத்திலிங்கத்தின் பெயரில் திருத்தப்பட்ட தீர்மானம் ஒன்று பத்திரிகைகளுக்கு வெளியிடப்பட்டது. இதனையடுத்து பொன்னம்பலம் தனது செயலாளர் பதவியைத் துறந்தார். மத்திய குழு இவரைக் கட்சியில் இருந்து வெளியேற்றியது.&lt;ref name=ponmalar/&gt;&lt;ref name=Cheran/&gt;&lt;ref name=UTHR&gt;{{cite book|last1=Hoole|first1=Rajan|authorlink1=ராஜன் ஹூல்|last2=Thiranagama|first2=Rajini|authorlink2=ராஜினி திராணகம|title=Sri Lanka: the arrogance of power : myths, decadence &amp; murder|url=http://books.google.com/books?id=3i1uAAAAMAAJ|date=January 2001|publisher=[[யாழ்ப்பாண பல்கலைக்கழக ஆசிரியர்களின் மனித உரிமைகள் அமைப்பு]]|isbn=978-955-9447-04-7|pages=11, 46|chapter=Chapter 3 - 1979 - 83: The Mounting Repression}}&lt;/ref&gt;
 
 இதனையடுத்து இடதுசாரிச் சிந்தனை கொண்ட தமிழர்கள் சிலருடன் இணைந்து “செந்தமிழர் இயக்கம்” என்ற அமைப்பினை உருவாக்கினார். 1977 ஆம் ஆண்டு மே நாள் விழாவில் [[தமிழர் விடுதலைக் கூட்டணி]]யுடன் இணைந்து முதன் முறையாக செந்தமிழர் இயக்கமும் பங்குபற்றியது.&lt;ref name=ponmalar/&gt;&lt;ref name=Cheran&gt;{{cite book|last1=Cheran|first1=R.|last2=Kanaganayakam|first2=Chelva|last3=Ambalavanar|first3=Darshan|title=History and Imagination: Tamil Culture in the Global Context|url=http://books.google.com/books?id=mX5kAAAAMAAJ|year=2007|publisher=TSAR Publications|isbn=978-1-894770-36-1|pages=90-}}&lt;/ref&gt;&lt;ref&gt;{{cite book|last=Vaitheespara|first=Ravi|title=Theorizing the National Crisis: Sanmugathasan, the Left and the Ethnic Conflict in Sri Lanka|year=2007|publisher=Social Scientists Association|location=Colombo|url=http://umanitoba.ca/faculties/arts/departments/history/media/towardsatamilleft.pdf|chapter=Towards a Tamil Left Perspective on the Ethnic Crisis in Sri Lanka}}&lt;/ref&gt;
 
 ==இறுதி நாட்கள்==
 1979 ஆம் ஆண்டில் [[சாம்பியா]] நாட்டுக்குச் சென்று அங்கு கூட்டுறவுக் கல்லூரியில் விரிவுரையாளராகப் பணியாற்றினார். 1983 இல் இலங்கை திரும்பினார். [[மன்னார்|மன்னாரில்]] நடைபெற்ற தமிழர் விடுதலைக் கூட்டணியின் மாநில மாநாட்டில் பொருளாதாரச் செயலாளராகத் தெரிவு செய்யப்பட்டார். [[கறுப்பு ஜூலை|1983 இனப்படுகொலை]]களை அடுத்து கூட்டணித் தலைவர்களோடு [[தமிழ் நாடு|தமிழ் நாட்டுக்குச்]] சென்றார். 1985 ஆம் ஆண்டின் இறுதியில் [[கனடா]]வில் குடியேறினார். 1994 மார்ச் 5 இல் ஸ்கந்தவரோதயக் கல்லூரி முன்னாள் அதிபர் ஒறேற்றர் சுப்பிரமணியத்தின் அஞ்சலிக் கூட்டத்தில் உரையாற்றிக் கொண்டிருந்த போது திடீரெனக் காலமானார்.
 
 ==மேற்கோள்கள்==
 {{Reflist|2}}
 
 [[பகுப்பு:1930 பிறப்புகள்]]
 [[பகுப்பு:1994 இறப்புகள்]]
 [[பகுப்பு:இலங்கை பொதுவுடமைவாதிகள்]]
 [[பகுப்பு:இலங்கைத் தமிழ் இடதுசாரிகள்]]
 [[பகுப்பு:யாழ்ப்பாணத்து நபர்கள்]]
 [[பகுப்பு:இலங்கை அரசியல்வாதிகள்]]
 [[பகுப்பு:இலங்கைத் தமிழ் அரசியல்வாதிகள்]]
 [[பகுப்பு:இலங்கைத் தமிழ் ஆசிரியர்கள்]]
 [[பகுப்பு:இலங்கையின் வட மாகாண நபர்கள்]]